Σβέριρ Ίνγκι Ίνγκασον

Ο **Σβέριρ Ίνγκι Ίνγκασον** (ισλανδικά: *Sverrir Ingi Ingason,* 5 Αυγούστου 1993) είναι Ισλανδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Παναθηναϊκό. Επίσης, είναι διεθνής με την Εθνική Ισλανδίας.

## Σταδιοδρομία σε συλλόγους
### Πρώτα χρόνια
Γεννήθηκε στο Κόπαβογκουρ, μια πόλη κοντά στην πρωτεύουσα της Ισλανδίας, το Ρέικιαβικ. Ξεκίνησε να παίζει ποδόσφαιρο σε ηλικία τεσσάρων ετών στην τοπική Μπρέιδαμπλικ. Ο σύλλογος είναι γνωστός για τις σπουδαίες του ακαδημίες, που παρήγαγαν παίκτες όπως ο Κίλβι Σίγουρδσον, ο Άλφρεντ Φινμπόγκασον και ο Γιόχαν Μπεργκ Γκούδμουντσον. 

### Μπρέιδαμπλικ
Το 2011, σε ηλικία 18 ετών, άρχισε να παίζει για την ομάδα φυτώριο της Μπρέιδαμπλικ, την Άουγκναμπλικ. Γρήγορα τράβηξε τη προσοχή του προπονητή της Μπρέιδαμπλικ, Όλαφουρ Κρίστιανσον, ο οποίος έκανε τον Σβέριρ έναν από τους βασικούς του παίκτες. Στο τέλος αυτής της σεζόν (2012-13) ψηφίστηκε ο πιο ελπιδοφόρος παίκτης της Μπρέιδαμπλικ. 

Την σεζόν 2013-14 έγινε ένας από τους καλύτερους παίκτες του πρωταθλήματος. Ψηφίστηκε ο καλύτερος παίκτης της Μπρέιδαμπλικ και συμπεριλήφθηκε στην "Ομάδα της Χρονιάς" του πρωταθλήματος Ισλανδίας. 

### Βίκινγκ
Αποτέλεσε αντικείμενο μεταγραφικών σεναρίων, με τον παίκτη να συνδέεται με αρκετούς συλλόγους. Την 1η Ιανουαρίου 2014 αποφάσισε να υπογράψει στη νορβηγική Βίκινγκ. Εκεί κέρδισε από νωρίς θέση ως βασικός αμυντικός, πλάι στον αρχηγό της ομάδας και έμπειρο Ισλανδό αμυντικό, *Ίντριδ Σίγουρδσον*. Μετά την πρώτη του σεζόν ψηφίστηκε καλύτερος παίκτης της Βίκινγκ για το 2014. 

### Λόκερεν
Στις 2 Φεβρουαρίου 2015 υπέγραψε συμβόλαιο με τη Λόκερεν. 

### Γρανάδα
Στις 19 Ιανουαρίου 2017 υπέγραψε στην ισπανική Γρανάδα της Πριμέρα Ντιβισιόν μέχρι τον Ιούνιο του 2020.

### Ροστόφ
Στις 30 Ιουνίου 2017, η ρωσική Ροστόφ ανακοίνωσε την απόκτησή του με τριετές συμβόλαιο. 

### ΠΑΟΚ
Την 1η Φεβρουαρίου 2019 ο Ίνγκασον μετακινήθηκε στον ΠΑΟΚ, υπογράφοντας συμβόλαιο διάρκειας 3,5 ετών. Ο ΠΑΟΚ πλήρωσε στη Ροστόφ 4 εκατομμύρια ευρώ για τη μεταγραφή του και συμπεριέλαβε ρήτρα αποδέσμευσης ύψους 20 εκατομμυρίων ευρώ στο συμβόλαιο του, το οποίο έληγε στις 30 Ιουνίου 2022. Στον ΠΑΟΚ, στο πρώτο του εξάμηνο στην ομάδα, αποτέλεσε την τρίτη επιλογή για τα στόπερ πίσω από τους Φερνάντο Βαρέλα και Χοσέ Άνχελ Κρέσπο. Στο τέλος της σεζόν πανηγύρισε το νταμπλ με την ομάδα του ΠΑΟΚ κατακτώντας το πρωτάθλημα και το κύπελλο.

Την επόμενη χρονιά (2019–20) είχε αναβαθμισμένο ρόλο στην ομάδα, αγωνιζόμενος συνολικά σε 34 αγώνες, προσφέροντας παράλληλα 4 γκολ και 1 ασίστ. Το 2020–21, ήταν, για ακόμη μία χρονιά, βασικό στέλεχος της ομάδος σχεδόν σε όλη τη διάρκεια της σεζόν. Στο φινάλε της χρονιάς υπέστη τραυματισμό που τον άφησε εκτός για αρκετό διάστημα, παρ' όλα αυτά στέφθηκε κυπελλούχος Ελλάδας για δεύτερη φορά με τη φανέλα του ΠΑΟΚ. Στον τελικό της 22 Μαΐου ο ΠΑΟΚ ήρθε αντιμέτωπος με τον ΟΣΦΠ, με τον "Δικέφαλο του Βορρά" να επικρατεί με σκορ 2–1. Ο ίδιος, λόγω του τραυματισμού του, δεν αγωνίστηκε.

Για τις επόμενες σεζόν, αποτέλεσε τον βασικό αμυντικό της ομάδας, ενώ τον χειμώνα του 2022, ανανέωσε το συμβόλαιό του μέχρι το 2025. Το καλοκαίρι του 2023, αποφάσισε να συνεχίσει την καριέρα του στην ομάδα της Μίτγιουλαντ από την Δανία, με τον ΠΑΟΚ να βάζει στα ταμεία του το ποσό των 3.000.000 ευρώ.   

#### ΠΑΟΚ Β'
Με την επιστροφή του από τον τραυματισμό του που τον ταλαιπώρησε, αγωνίστηκε, στις 6 Νοεμβρίου 2021, με την ομάδα του ΠΑΟΚ Β' στην 1η αγωνιστική της Β' Κατηγορίας. Με τον ΠΑΟΚ Β' αγωνίστηκε άλλες δύο φορές, ενώ πέτυχε και 1 γκολ. 

### Μίτγιουλαντ
Το καλοκαίρι του 2023, ο Ίνγκασον υπέγραψε συμβόλαιο 5ετούς διάρκειας στην δανική Μίτγιουαλντ. Στην Μίτγιουλαντ για την σεζόν 2023-24, αγωνίστηκε συνολικά 30 φορές, ενώ πέτυχε και 2 γκολ, κερδίζοντας με την ομάδα του το πρωτάθλημα Δανίας.

### Παναθηναϊκός
Στις 15 Ιουλίου του 2024, ανακοινώθηκε από τον Παναθηναϊκό, υπογράφοντας συμβόλαιο μέχρι το 2028. Στην ομάδα της Αθήνας, ξεκινάει συχνά ως βασικός. 

## Εθνική ομάδα
Από το 2014 παίζει στην Εθνική Ισλανδίας, η οποία συμμετείχε στο Ευρωπαϊκό Πρωτάθλημα του 2016, φτάνοντας στην προημιτελική φάση της διοργάνωσης. Ο ίδιος είχε ανακηρυχθεί ένας από τους πιο ελπιδοφόρους Ισλανδούς αμυντικούς.  

Έχει υπάρξει διεθνής και με τις μικρές Εθνικές ομάδες της χώρας του, έχοντας συμμετοχές με την Εθνική Ισλανδίας Κ-18, την Εθνική Ισλανδίας Κ-20 και την Εθνική Ισλανδίας Κ-21. Ήταν ο αρχηγός της Εθνικής Κ-21 στο Ευρωπαϊκό Πρωτάθλημα Κ-21 του 2015, που αποκλείστηκε από τη Δανία στα play-offs (αγώνες κατάταξης), βάσει του κανονισμού των εκτός έδρας γκολ.  

Τον Ιανουάριο του 2014 έκανε το ντεμπούτο του με την Εθνική Ανδρών εναντίον της αντίστοιχης της Σουηδίας. 

Τον Μάιο του 2018 κλήθηκε στην 23άδα της Εθνικής Ισλανδίας για το Παγκόσμιο Κύπελλο του 2018 στη Ρωσία.

## Στατιστικά σταδιοδρομίας
**Συλλογικά**

: *Μέχρι τις 6 Ιανουαρίου 2026 *

### Διεθνές

: *Μέχρι τις 6 Ιανουαρίου 2026.*  

## Τίτλοι

**Μπρέιδαμπλικ**
* Λιγκ Καπ Ισλανδίας: **1** 2012-13

**ΠΑΟΚ**
* Κύπελλο Ελλάδας: **2** 2018-19, 2020-21
* Πρωτάθλημα Ελλάδας: **1** 2018-2019

**Μίτγιουλαντ**
* Πρωτάθλημα Δανίας: **1** 2023-24

## Παραπομπές


## Εξωτερικοί σύνδεσμοι
* Προφίλ στην επίσημη ιστοσελίδα του KSÍ . 
* Επίσημη σελίδα Facebook 
* Συνολικό Ποδόσφαιρο 

Κατηγορία:Ισλανδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισλανδίας Κ17
Κατηγορία:Ποδοσφαιριστές Εθνικής Ισλανδίας Κ19
Κατηγορία:Ποδοσφαιριστές Εθνικής Ισλανδίας Κ21
Κατηγορία:Ποδοσφαιριστές Εθνικής Ισλανδίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Γρανάδα ΚΦ
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Βίκινγκ ΦΚ
Κατηγορία:Ξένοι ποδοσφαιριστές στην Ελλάδα
Κατηγορία:Ισλανδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές ΠΑΟΚ Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΦΚ Μίντιλαντ
Κατηγορία:Ξένοι ποδοσφαιριστές στη Δανία
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Παναθηναϊκού